‘Yr oedd y Phariseaid yn helpu i ddiogelu’r hyn oedd orau mewn Iddewiaeth’. Rhowch eich sylwadau ar y disgrifiad hwn a dadansoddwch arwyddocad y Phariseaid i Iddewiaeth. [3000 o eiriau]

Roedd y Phariseaid yn grŵp crefyddol poblogaidd o fewn y gymuned a wnaeth ymddangos yn ystod yr ail ganrif CC hyd at yr ail ganrif OC, ac wedi ffynnu yn enwedig wedi dinistriad yr ail Deml. Datblygodd y Phariseaid ac yr Eseiniaid allan o’r mudiad fwy, Hasidiaid, yn ystod y cyfnod Hasmoneaidd, a chafodd eu hadnabod fel Iddewon ffyddlon a ymddangosodd fel gwrthwynebiad i Heleneiddiad.[footnoteRef:1] Mae gan y Phariseaid hanes lliwgar wrth ystyried pŵer neu ddiffyg pŵer a ddaw iddynt ar adegau. [footnoteRef:2] Y Phariseaid oedd dosbarth o athrawon crefyddol a oedd yn ymroddedig i astudio a dadlau materion yn ymwneud â’r deddfau, ac maent yn cael ei weld fel, “the spiritual fathers of modern Judaism”.[footnoteRef:3] Nid oedd y Phariseaid yn fudiad gwleidyddol, ond yn hytrach yn gymuned boblogaidd o ysgolheigion a phietistiaid. Roeddynt yn ymrwymedig i ddehongli’r deddfau ufuddhau iddynt yn fanwl gywir. Mae’n hysbys nad aristocratiaid oedd y Phariseaid, ond roedd ganddynt ddiddordeb mawr o godi eu statws gwleidyddol.[footnoteRef:4] Nid chwaith oedd bod yn Pharisee yn alwedigaeth, ond yn hytrach yn atalwad i’w ffydd, ac i gychwyn yn fudiad o fewn Athroniaeth Iddewiaeth, cyn datblygu yn hwyrach i sect Iddewiaeth grefyddol.[footnoteRef:5] [1:  Dan Cohn-Sherbok (2004). Judaism: History, Belief and Practice. [New York, NY: Routledge], p.90.]  [2:  Bible.org. (2017). The Pharisees. Available: https://bible.org/seriespage/2-pharisees. Last accessed 6/12/17.]  [3:  Jewish Virtual Library. (2017). Ancient Jewish History: Pharisees, Sadducees & Essenes. Available: http://www.jewishvirtuallibrary.org/pharisees-sadducees-and-essenes. Last accessed 6/12/17.]  [4:  E. P. Saunders (1992). Judaism: Practice & Belief 63BCE-66CE. [London: SCM press], pp.382-383.]  [5:  J. Neusner (1984), Jerusalem in the Beginning of Christianity. [Philadelphia: Fortress Press], p.51.] 

Mae tair ffynhonnell y gellid defnyddio i drafod arwyddocâd y Phariseaid, ond mae’r tair yn pwysleisio a chofnodi ymagwedd wahanol, boed yn bositif neu’n negyddol, ar y Phariseaid fel grŵp. Rhaid eu trin gyda gofal o ganlyniad i’r ffaith bod bias yn ynghlwm gyda chysyniad o beth yw dylanwad y Phariseaid, sydd yn weladwy yn bennaf wrth drafod eu pwysigrwydd o fewn y Testament Newydd. Mae’n hysbys bod gwrth-Iddewiaeth yn ffenomenon brwd o fewn y Testament Newydd yn enwedig wrth ystyried pwy oedd awduron y testunau yn ogystal â’r amser y cafodd eu hysgrifennu.[footnoteRef:6] Yn ôl Neusner, mae’r geiriadur yn diffinio ‘Pharisee’ fel “a formal, sanctimonious, and hypocritical person,”[footnoteRef:7] sydd yn deillio o gysyniadau pennaf Cristnogol, ond y caiff ei gyfeirio ato gan y rabiniaid a Joseffws am ddelwedd yr Iddew Phariseaidd. Er yr ymddangosai bod y Phariseaid yn grŵp dylanwadol tu hwnt, y mae’n rhaid cydnabod ei bortread negyddol o fewn y Testament Newydd ac o fewn Cristnogaeth ar y cyd. Ymddengys 98 o weithiau yn y Testament Newydd, gyda phob un ond 10 yn yr Efengylau. Gelwir y Phariseaid yn, “’hypocrites’, ‘vipers’, and ‘blind guides’”,[footnoteRef:8] yn bennaf ac o ganlyniad mae Cristnogion wedi portreadu hwy fel yr Iddewon gwaethaf posib. Mae’r ymateb negyddol i’r Phariseaid o ochr Cristnogion yn deillio o’r dadlau a gwrthwynebiaeth ganddynt tuag at Iesu Grist. Mae’n hysbys mai hwy oedd yn gyfrifol am ei lofruddiaeth, a bod y ddau yn anghytuno dros sawl cysyniad canolog megis rôl menywod, y maddeuant o bechodau a’r cysyniad o Deyrnas Duw; ac roedd purdeb personol hefyd yn un ohonynt, ond un enghraifft glir yw’r elfen purdeb.[footnoteRef:9] Credai Iesu fod y Phariseaid wedi colli golwg ar beth oedd yn bwysig mewn bywyd wrth or-bwysleisio purdeb er lles crefyddol eu hun, ac yn dad-brofi eu cysyniad o burdeb wrth gyffwrdd a’r gwahanglaf. Mae Iesu felly yn datgan eu bod wedi dallu o ganlyniad i falchder, ac o hynny ymlaen, datblygodd gwrthwynebiad brwd o’r Phariseaid i sect newydd Iesu Grist.[footnoteRef:10]  Erbyn heddiw, mae ysgolheigion megis George Foot Moore, bellach yn dadlau bod Cristnogion wedi pardduo hwy er mwyn dangos ei israddoldeb ac o ganlyniad, yn darlunio portread ffug i ddangos dadleoliad Cristnogol gan y Phariseaid.[footnoteRef:11] Mae Perushim hefyd ond yn ymddangos ychydig o weithiau o fewn testunau rabinaidd, fel arfer yn gysylltiedig gyda dyfyniad i’w wneud gyda’r Sadiwceaid neu gydag oblygiadau negyddol megis yr ystrydeb bod Phariseaid mor bryderus o gadw manylion lleiaf y deddfau purdeb, maent yn colli gweledigaeth o’r gorchmynion moesol. Mae ffynonellau rabinaidd felly hefyd yn negyddol tuag at y Phariseaid, fel y mae’r Testament Newydd. Awgrymir felly bod y term wedi ymddangos yn flaenorol fel sarhad tuag atyn nhw gan wrthwynebwyr ideolegol hyd yn oed o fewn y grefydd ei hun, cyn iddo ddatblygu a chael ei dderbyn fel enw niwtral am ei enwad.[footnoteRef:12]  Er nid yw’r llenyddiaeth rabinaidd yn cyfeirio llawer at agwedd gwleidyddol y Phariseaid, cymerant ddiddordeb mawr yn ei ysbrydolrwydd, oherwydd o ganlyniad i hynny maent yn cael ei weld fel “saviors of Judaism in times of crisis”,[footnoteRef:13] a gellid argoeli eu traddodiadau Iddewig yn ôl i’r Phariseaid, megis datblygiad y Mishnah.[footnoteRef:14] Eto i gyd, mae’r llenyddiaeth hefyd yn gefnogol bod y Phariseaid ddim mor bur ag beth y maent yn ymddangos, ond datganir nad ydynt mor anonest â beth mae’r Testament Newydd yn dadlau. Fodd bynnag, cawn wybod llawer helaeth amdano’r Phariseaid o ganlyniad i adroddiadau'r hanesydd Joseffws. Mae’n hysbys nad oedd ganddo unrhyw agenda cudd, ond yn hytrach mae wedi adrodd a chofnodi digwyddiadau hanesyddol yn ymwneud gyda hwy. Rhoddir felly adroddiad diduedd a chywir o safbwynt llygad dyst. Mae’n hysbys felly bod gan bob un o’r tair ffynhonnell agenda gwahanol, ac maent yn dod i gasgliadau gwahanol ynglŷn â’r Phariseaid. Rhaid cydnabod bod ganddynt bwysleisiad gwahanol ac mae’n rhaid defnyddio pob un ohonynt i gael darlun clir a chyflawn o’r Phariseaid hanesyddol.[footnoteRef:15] [6:  Zwi Werblowsky, R. J., and Wigoder, G. (eds.) (1997). The Oxford Dictionary of the Jewish Religion [Oxford: OUP], p.529.]  [7:  J. Neusner (1984), Jerusalem in the Beginning of Christianity, p.49.]  [8:  G. Lloyd Jones (1997), The Bones of Joseph [Grand Rapids: William B. Eerdmans], p.100.]  [9:  G. Lloyd Jones (1997), The Bones of Joseph, pp.100-108.]  [10:  Mark P. Shea. (2007). The Pharisaic Approach to Purity. Available: http://www.mark-shea.com/phar.html. Last accessed 6/12/17.]  [11:  G. Lloyd Jones (1997), The Bones of Joseph, pp.102-03.]  [12:  E. Segal (2008), Introducing Judaism. [London: Routledge], p.32.]  [13:  G. Lloyd Jones (1997), The Bones of Joseph, p.108.]  [14:  J. Neusner (1984), Jerusalem in the Beginning of Christianity, p.45.]  [15:  G. Lloyd Jones (1997), The Bones of Joseph, pp.100-108.] 

Mae’r Perushim (‘ymwahanwyr’ neu ‘ar wahan’) yn fudiad sydd yn adnabyddus oherwydd iddynt ymwrthod o fywyd bydol ac wrth fudiadau eraill, gan bwysleisio cysyniadau newydd a dadleuol.[footnoteRef:16] Roeddynt fel mudiad hefyd yn dilyn deddfau a fyddai’n atal hwy rhag cymryd rhan mewn cydweithrediad cymdeithasol gydag eraill nad oedd yn dilyn y Torah yn yr un llymder â nhw.[footnoteRef:17] Ymddangosodd y Phariseaid yn ystod chwyldro Macabeaiadd tua 165-260 CC ac yn deillio o’r teulu Hasmoneaidd (grŵp a gwnaeth sefydlu brenhinlin o arweinwyr ac offeiriaid) pan wnaeth grŵp o offeiriaid sylfeini newidiadau mawr i’r grefydd Iddewig. Yn wreiddiol ymddangosodd y Phariseaid fel mudiad gwrthwynebol i hwnnw o’r Sadiwceaid offeiriadol, gan bwysleisio agweddau a chysyniadau gwrthgyferbyniol iddynt. Ymddengys yn fwy poblogaidd oherwydd eu pwyslais ar sancteiddrwydd yn hytrach na ddefodau, ac o ganlyniad wedi denu nifer helaeth o genedl-ddynion ac Iddewon o fudiadau eraill i’w plith. Sicrhaent fod rheolau cysegredig offeiriaid yn unig (arfer Sadiwceaidd) yn cael eu gwneud yn arferion i fywydau pob un, er mwyn cryfhau ac adeiladu’r gymuned sanctaidd Israel.[footnoteRef:18] Er mai mudiad crefyddol yn bennaf oeddynt, o dan arweiniad Alexander Janneaus a’i wraig, Alexandra yn hwyrach, daethant yn rhan ganolog o’r system wleidyddol fel aelodau allweddol o’r Sanhedrin, lle roeddynt, gyda chefnogaeth y frenhines, yn gwir arweinwyr y wladwriaeth. Er mai’r Sadiwceaid oedd gyda’r mwyafrif o fewn y Sanhedrin ac yn gwneud y penderfyniadau i gyd, rhaid iddynt nawr gwrando ar safbwynt a chredoau Phariseaidd.[footnoteRef:19] Roedd hyn yn newid enfawr a ddadleuol wrth ystyried mai dim ond cynrychiolwyr o grefyddol ac aristocrataidd lleyg yn unig ydoedd.[footnoteRef:20] O dan arweiniad Herod, gwelwn wir raddau ei bŵer wrth iddo ladd arweinwyr o fewn y Sanhedrin, ond cafodd y Phariseaid eu harbed w rhoddir anrhydeddau iddynt. Roedd ganddynt fynegiant llwyr i’r cwrt yn Jerwsalem ac ymarferwyd pwyslais aruthrol ar yr harem ac ar drefniadau domestig.[footnoteRef:21] Wedi marwolaeth Herod, roedd pŵer a statws y Phariseaid ar fywyd gwleidyddol yn gyfyng, er roeddynt dal yn aelodau brwd o’r Sanhedrin.[footnoteRef:22] O ganlyniad i wrthdaro gyda’r Sadiwceaid fodd bynnag, cafwyd ei wahardd o’r Sanhedrin am gyfnod.[footnoteRef:23] Fodd bynnag, yr unig bwysigrwydd gwirioneddol oedd ganddynt yn ystod y cyfnod yma oedd o fewn y deyrnas grefyddol, lle roedden nhw, nid y Sadiwceaid, y goruchaf. Roedd bywyd crefyddol, yn bennaf y litwrgi yn cael eu pennu gan ddeddfau Phariseaidd. Dengys felly pwysigrwydd hwy o hyn ymlaen, nid fel aelodau a mudiad gwleidyddol, ond dynodi hwy fel mudiad o statws crefyddol uchel. Dyma le gwelwn ddatblygiad deddfau Phariseaidd fel cysyniadau sylfaenol Iddewiaeth, sydd yn dangos ei bŵer a dylanwad sydd yn parhau yn y blynyddoedd hyd heddiw.[footnoteRef:24] [16:  L. Jacobs (1995). The Jewish Religion: A Companion. [United States: Oxford University Press], p.376.]  [17:  E. Segal (2008), Introducing Judaism, p.32.]  [18:  J. Jeremias (1969), Jerusalem in the Time of Jesus. [Philadelphia: Fortress Press], p.266.]  [19:  E. P. Saunders (1992). Judaism: Practice & Belief 63BCE-66CE, pp.413-451.]  [20:  J. Jeremias (1969), Jerusalem in the Time of Jesus, p.262.]  [21:  J. Jeremias (1969), Jerusalem in the Time of Jesus, pp.262-263.]  [22:  J. Jeremias (1969), Jerusalem in the Time of Jesus, pp.263-64.]  [23:  D. Con-Sherbok (1998). A concise encyclopedia of Judaism. [England: Oneworld Publications], pp.151-152.]  [24:  J. Jeremias (1969), Jerusalem in the Time of Jesus, pp.263-64.] 

[bookmark: _GoBack]Mae’n hysbys bod y Phariseaid yn fudiad sydd wedi anghytuno dros sawl cysyniad gyda’r Sadiwceaid a’r Eseiniaid.[footnoteRef:25] Gwyddom fod dwy brif wahaniaeth rhwng y Sadiwceaid a’r Phariseaid, sef, yn gyntaf, y cysyniad bod Duw wedi datgan Torah Llafar i Israel trwy Foses ar Fynydd Sinai, a’r ail, y cysyniad Phariseaidd yn realiti'r byd sydd i’w ddod.[footnoteRef:26] Y gwahaniaeth ag arweiniodd at y rhwygiad rhwng y Sadiwceaid a’r Phariseaid oedd ei dealltwriaeth o’r Torah. Roedd y Sadiwceaid yn deyrngar i’r Torah traddodiadol (5 llyfr gyntaf y Beibl), lle mae’r Phariseaid wedi ymestyn ei ffyddlondeb i’r Torah deublyg o’r Ysgrifenedig a’r Llafar. Mae’r Sadiwceaid yn credu mai’r Torah ysgrifenedig oedd yr unig ffynhonnell o ddatguddiad gan Dduw, lle bod y Phariseaid yn cydnabod esblygiad y Deddfau, a’r angen i ddynion dehongli’r Torah a’i weithredu i broblemau cyfoes.[footnoteRef:27]  Mae’r ail gysyniad, sef realiti'r byd i ddod, yn gysylltiedig gyda’r cysyniad o’r atgyfodiad y meirw sydd i’w weld yn y Beibl Hebraeg ynghlwm gyda’r dysgeidiaethau am fywyd tragwyddol. Gwrthwynebodd y Sadiwceaid y gred yma oherwydd nid oedd i’w weld o gwbl o fewn y Torah ysgrifenedig, yr unig destun awdurdodol iddyn nhw.[footnoteRef:28] Yn bellach, credai’r Sadiwceaid bod deddfau purdeb ond yn berthnasol i offeiriaid yn unig o ganlyniad i gydymffurfiad gyda’r ysgrythur, ac yn geidwadol felly o’r Phariseaid oherwydd ei gysyniadau am bosibilrwydd i bawb dilyn rheolau purdeb o fewn bywyd pob dydd.[footnoteRef:29] Gwelwn y gwahaniaethau ymarferol yn amlwg o fewn y Mishnah a’r Talmud.[footnoteRef:30] Daeth y Phariseaid yn boblogaidd ac yn ddeniadol oherwydd hynny, wrth iddynt ddarparu gwybodaeth ar sut i gynnal deddfau Duw a sicrhau bywyd sanctaidd i bawb. Mae’n amlwg bod gan y Phariseaid ddylanwad dros y Sadiwceaid a’r Eseiniaid, wrth iddynt ddiflannu yn gyfan gwbl wedi dinistriad y Deml 70 OC, lle parhaodd y Phariseaid hyd yr ail ganrif. Ymddengys felly bod poblogrwydd y Phariseaid a’u cysyniadau newydd am Dorah deublyg wedi galluogi iddynt barhau wrth i’r eraill ddiflannu.[footnoteRef:31] [25:  E. Segal (2008), Introducing Judaism, p.38.]  [26:  L. Jacobs (1995). The Jewish Religion: A Companion, p.376.]  [27:  The Editors of Encyclopaedia Britannica. (2017). Pharisee: A Jewish History. Available: https://www.britannica.com/topic/Pharisee. Last accessed 6/12/17.]  [28:  E. P. Saunders (1992). Judaism: Practice & Belief 63BCE-66CE, pp.413-451.]  [29:  J. Jeremias, Jerusalem in the Time of Jesus, p.266.]  [30:  E. P. Saunders (1992). Judaism: Practice & Belief 63BCE-66CE, pp.413-451.]  [31:  J. Jeremias, Jerusalem in the Time of Jesus, p.266.] 

Mae gan y Phariseaid sawl nodwedd sydd yn nodweddiadol iddynt dros y mudiadau eraill. Yn bennaf, y nodwedd fwyaf adnabyddus iddynt yw’r pwyslais a statws y rhoddir i’r Torah Llafar fel ffynhonnell sydd yr un mor arwyddocaol ag yw’r Torah ei hun; datblygodd y cysyniad am Dorah deublyg o ganlyniad i hyn. Dadleuant fod angen aruthrol ar y Torah Llafar i ddeall gorchymyn Duw oherwydd bod ei deddfau yn amwys a bod manylion bach i’w ddeall yn ei gyfanrwydd ar goll.[footnoteRef:32] Yn hytrach na ddilyn y Torah yn llythrennol, gwnaethant gytgordio addysgiad y Torah gyda syniadau eu hun. Roeddynt yn dehongli'r Deddfau yn ôl ei ysbryd, a thrwy hynny yn gallu addasu deddfau yn ôl angen a phwysigrwydd yn yr amser dan sylw. Mae’r bwysleisiad yma wedi parhau i ddatblygu ac wedi aros yn fyw o fewn Iddewiaeth hyd heddiw.[footnoteRef:33] Mae’r Phariseaid yn grŵp sydd yn cael ei hadnabod am bwysleisio astudiaeth y Torah yn ei gyfanrwydd, lle rhoddir hyn gyfle i bawb i gyrraedd y brig wrth ymroi yn llwyr i astudiaeth beth bynnag eu dosbarth cymdeithasol; yn wahanol i gysyniad traddodiadol Iddewig bod awdurdod offeiriadol yn deillio o nodweddion achyddol.[footnoteRef:34] Pwysleisir felly'r pwysigrwydd o astudio'r Torah a myfyrio arno, ac o ganlyniad, y dylai’r Torah ddod yn ganolbwynt i bob Iddew ymarferol. Mae hyn yn golygu y daeth Iddewiaeth yn grefydd i’r Iddew cyffredin, cysyniad sydd yn dal i fod yn ganolog hyd heddiw.[footnoteRef:35]  [32:  E. Segal (2008), Introducing Judaism, p.32]  [33:  The Editors of Encyclopaedia Britannica. (2017). Pharisee: A Jewish History. Available: https://www.britannica.com/topic/Pharisee. Last accessed 6/12/17.]  [34:  E. Segal (2008), Introducing Judaism, p.32.]  [35:  Harris, J. G. (1983), Arweiniad at Iddewiaeth [Caernarfon: Gwasg Pantycelyn], p.136.] 

Mae’r pwyslais ganddynt ar Dorah Llafar wedi galluogi iddynt ddatblygu cysyniadau newydd o fewn y grefydd. Credant na ddylen gymryd y Torah yn llythrennol oherwydd y cyd-destun hanesyddol a chymdeithasol caiff ei ysgrifennu ac o ganlyniad i’r ffaith mae wedi seilio ar gyfnod amaethyddol, yn hytrach na dinasyddol.[footnoteRef:36] Bwriad y Phariseaid oedd sicrhau bod Iddewiaeth a gorchmynion y Torah o fewn cyrraedd pob Iddew, nid dim ond y goruchaf o fewn y grefydd.[footnoteRef:37] Ei nod felly oedd sicrhau bod modd i bobl gyffredin cael mynediad i’r un lefelau o sancteiddrwydd ag offeiriaid.[footnoteRef:38] Roedd y datblygiad i Dorah Llafar wedi cael, “far-reaching consequences for Judaism”,[footnoteRef:39] gan gynnwys rhoi pwyslais fwy ar yr Iddew unigol. Roedd y pwyslais yma yn golygu mai drwy gymwysterau ysgolheigaidd y caiff awdurdod crefyddol eu seilio bellach, nid traddodiadau crefyddol megis cyfraniad yr offeiriad a defodau'r deml.[footnoteRef:40] Yn deillio o astudiaeth y Torah, dysgant heddwch trwy gyfiawnder ac ufudd-dod llwyr i air y Torah deublyg.[footnoteRef:41] Yn wahanol felly, a rhywbeth sydd wedi dylanwadu yn fawr ar draddodiadau Iddewig modern, yw’r syniad nad oes angen offeiriad i Iddewon cyfathrebu gyda Duw, ond yn hytrach, roedd modd i bob Iddew cyfathrebu gydag Ef trwy gadw’r Torah Llafar, a thrwy ddilyn a chadw’r rheolau’r Deml tu allan iddo, roedd Iddewon yn gwasanaethu eu Tad yn y nef.[footnoteRef:42] O ganlyniad i’r pwyslais ar y berthynas bersonol gyda Duw datblygodd y cysyniad canolog o Dduw fel Tad cariadus o fewn Iddewiaeth.[footnoteRef:43] Y Phariseaid felly oedd yn gyfrifol am ddatblygu’r cysyniad yma, nid yn unig i Iddewiaeth, ond i Gristnogaeth hefyd, gan ddangos pa mor ganolog a dylanwadol mae ei gysyniadau hyd yn oed heddiw o fewn Iddewiaeth fodern.[footnoteRef:44]  [36:  G. Lloyd Jones (1997), The Bones of Joseph, p.114.]  [37:  Harris, J. G. (1983), Arweiniad at Iddewiaeth, p.136.]  [38:  Jewish Virtual Library. (2017). Ancient Jewish History: Pharisees, Sadducees & Essenes. Available: http://www.jewishvirtuallibrary.org/pharisees-sadducees-and-essenes. Last accessed 6/12/17.]  [39:  G. Lloyd Jones (1997), The Bones of Joseph, p.114.]  [40:  E. Segal (2008), Introducing Judaism, p.32]  [41:  I. Epstein (1977), Judaism [London: Penguin Books], p.105.]  [42:  J. Neusner (1984), Jerusalem in the Beginning of Christianity, p.48.]  [43:  G. Lloyd Jones (1997), The Bones of Joseph, pp.99-122.]  [44:  G. Lloyd Jones (1997), The Bones of Joseph, p.114.] 

Rhoddir awdurdod i waith y Phariseaid pan gofnodwyd y Torah Llafar i greu Mishnah gan Iddewon Rabinaidd. Yno, agorwyd gyda thraethawd enwocaf, Pirke Avot, lle rhestrwyd y gadwyn o bobl allweddol yn ymwneud gydag Iddewiaeth y Torah deublyg.[footnoteRef:45] Dadleuant eu bod yn awdurdodol o ganlyniad i’r ffaith roeddynt yn dysgu athroniaeth oedd yn deillio o Foses ar Fynydd Sinai a chrëwyd felly, “a chain of tradition”.[footnoteRef:46] Yn ogystal, mae’n ymddangos yn y Torah wrth i Foses dysgu’r Torah i’r Israeliaid ar lafar yn hytrach nag yn ysgrifenedig (Deut. 31:!9).[footnoteRef:47] Datganir Joseffws bod y rhestr yn dangos cadwyn o ‘Dadau’ oedd yn “observed regulations handed down by former generations”[footnoteRef:48] ar lafar o Moses. Mae’r gadwyn yn rhannu yn ddwy yn deillio o Hillel a Shammai, lle gwelwn y rhwygiad cyntaf o fewn y gadwyn Phariseiadd – un yn deillio i Gamaliel (mab Rabbi Judah ha-Nasi), a’r llall yn deillio i Johanan b. Zakkai a’i ddisgyblion. Er bod rhwygiad amlwg, mae’n hanfodol cydnabod bod pob un yn parhau i’w weld eu hun fel rhan o’r fudiad Phariseaidd, gan ddangos pa mor brwd a ddylanwadol oeddynt hyd yn oed wedi 70 OC. Mae’r gadwyn yma yn deillio o Foses ei hun, ac sydd yn mireinio statws ac arwyddocad y gadwyn i’r Phariseaid.[footnoteRef:49]  [45:  C. M. Pilkington (2003). Iddewiaeth, trans. Sian A. Edwards. [Cymru: UWIC], pp.35-36.]  [46:  J. Neusner (1984), Jerusalem in the Beginning of Christianity, p.51.]  [47:  Zwi Werblowsky, R. J., and Wigoder, G. (eds.) (1997). The Oxford Dictionary of the Jewish Religion, p.512.]  [48:  E. P. Saunders (1992). Judaism: Practice & Belief 63BCE-66CE, p.422.]  [49:  C. M. Pilkington (2003). Iddewiaeth, pp.35-36.] 

Yn wahanol i Iddewon eraill y cyfnod, rhoddai bwyslais gan y Phariseaid ar addoliad a phwysigrwydd y synagog yn hytrach na’r Deml; rhywbeth felly sydd yn cael ei weld sydd wedi achub y grefydd yn y pendraw gan ddangos pa mor allweddol oeddynt i oroesiad Iddewiaeth mewn gwirionedd. Er bod addoliad y Deml a’r synagog yn rhedeg yn gydamserol a’i gilydd, dangosai’r Phariseaid bod modd i Iddewiaeth bodoli a ffynnu wedi dinistriad y Deml ac yn gallu cystadlu am eneidiau paganiaid fel gwrthwynebiad i Gristnogaeth ar y pryd. Er hyn, nid bwriad y Phariseaid oedd dinistrio’r Deml a’r offeiriadaeth oherwydd roedd hi’n hysbys bod y ddwy wedi deillio ac yn rhodd gan Dduw.[footnoteRef:50] Roedd y synagog fodd bynnag, yn fwy nag ond Addoldy; caiff ei ddefnyddio fel llyfrgell, ysgol, adeilad i gymdeithasu, a llys y gyfraith hefyd. Cysylltir felly yn naturiol gyda’r pwysigrwydd o astudio'r Torah, lle credant fod addoli heb astudiaeth reolaidd, gyson yn ddibwynt. [footnoteRef:51] Daeth y synagog felly yn ganolbwynt i’w grefydd, a disodli’r Deml fel prif ffocws fel man addoliad. Yno, buasent yn astudio, copïo a thrafod y Torah, a dengys pam y caiff awdurdod ysgolheigaidd ei bwysleisio bellach dros ffyddlondeb i Dduw trwy aberthiadau yn unig. Roedd y ffaith eu bod yn pwysleisio deddfau purdeb a dietegol yn golygu nad oedd y Deml yn ganolog bellach, a dengys yma sut y gwnaeth Iddewiaeth parhau fel crefydd wedi dinistriad yr Ail Deml yn 70 OC.[footnoteRef:52] Wedi dinistriad y Deml, trodd nifer o Iddewon tuag at y synagog fel cysur, lle gwnaeth y Phariseaid dysgu iddynt fod dyfodol y grefydd yn nwylo astudiaeth y Torah Ysgrifenedig ond hefyd yn y Torah Llafar. Trwy’r astudiaeth yma roedd modd iddynt dderbyn iachawdwriaeth, ac o hyn ymlaen nid oedd yr Offeiriaid yn dal y pŵer i gyd, ond yn hytrach, roedd awdurdod crefyddol yn cwympo i ysgolheigion a dynion lleyg sydd yn fedrus yn academaidd crefyddol.[footnoteRef:53] O ganlyniad i bwyslais ar y Torah, golygir nid yn unig roedd y Deml yn sanctaidd, ond yn hytrach, roedd bywyd dyddiol yn sanctaidd i’r Phariseaid. Pwrpas bywyd bellach oedd ceisio sicrhau bod pob diwrnod yn sanctaidd a chysegredig trwy gynnal holl ddeddfau'r Torah a chynnal ymddygiad da yn llygaid Duw. Yn wahanol felly i’r Sadiwceaid, credant fod deddfau’r Deml yn hanfodol i’w gynnal tu allan i’r Deml, gan ddadbwysleisio statws a phŵer y Deml fel canolbwynt y grefydd i Iddewon.[footnoteRef:54] Roedd datblygiad y synagog yn ffenomenon Phariseaidd wrth iddynt ei godi i enwogrwydd uchel a sefydlu fe fel fan canolog o fewn Iddewiaeth hyd heddiw.[footnoteRef:55] [50:  L. Cohn-Sherbok, and Cohn-Sherbok, D. (1994), A Short History of Judaism [Oxford: One World Publications], p.37.]  [51:  G. Lloyd Jones (1997), The Bones of Joseph, pp.99-122.]  [52:  C. M. Pilkington (2003). Iddewiaeth, pp.35-36.]  [53:  G. Lloyd Jones (1997), The Bones of Joseph, pp.99-122.]  [54:  G. Lloyd Jones (1997), The Bones of Joseph, p.107.]  [55:  The Editors of Encyclopaedia Britannica. (2017). Pharisee: A Jewish History. Available: https://www.britannica.com/topic/Pharisee. Last accessed 6/12/17.] 

Roedd y Phariseaid yn adnabyddus am fod yn “…‘strict’ or ‘precise’ with regard to the law”[footnoteRef:56] boed yn diffinio neu’n ei gadw. O ganlyniad, cawsant ei weld fel “the most accurate interpreters”[footnoteRef:57] o ddeddfau Duw. Mae hyn yn amlwg wrth ystyried mewnbwn y Phariseaid at ddogfennu'r Torah Llafar i’r Mishnah; a dyma le gwelwn etifeddiaeth y Phariseaid yn bennaf.[footnoteRef:58] Wedi dinistriad y Deml, daeth rôl y teulu yn flaenllaw; daeth yr Aelwyd i gymryd lle’r deml, a phrydau o fwyd arferol i gymryd lle aberthiad.[footnoteRef:59] Caiff ei ddiffinio fel grŵp gwnaeth bwyta eu bwyd dyddiol mewn purdeb, fel petai yn offeiriaid yn y deml. Roedd ganddynt 5 fath o fwyd sanctaidd megis y bwyd y bwytânt gan offeiriaid o fewn y deml neu gyda’u teuluoedd gartref, neu aberthiadau sanctaidd.[footnoteRef:60] Dyma oedd yn gwahanu hwy rhag gweddill yr Iddewon, wrth iddynt ddatblygu rheolau penodol o drin a bwyta bwyd a sicrhau bod modd i bawb ddilyn hwy, nid dim ond offeiriaid o fewn y deml.[footnoteRef:61] Roedd y newidiad i burdeb personol yn un o bwysigrwydd mawr wrth ystyried y cyfnod a’r newidiadau cymdeithasol, crefyddol a gwleidyddol a gwnaeth purdeb cenedlaethol yn rhywbeth allan o afael i Iddewiaeth ar y cyd.[footnoteRef:62] Yn ogystal â phurdeb allanol trwy ymolchi, roedd y Phariseaid yn pwysleisio’r Rheol Euraidd fel purdeb mewnol a byw bywyd pur, oherwydd er bod pwyslais mawr ar deulu, roedd trin cyd-ddyn yn dda hefyd yn rhywbeth allweddol iddyn nhw. Mae gan Gristnogion llawer i ddiolch i’r Phariseaid wrth ystyried y Rheol Euraidd yn bennaf, ac felly gwelwn fod arwyddocâd y Phariseaid yn ymestyn ymhellach na dim ond o fewn Iddewiaeth.[footnoteRef:63] [56:  E. P. Saunders (1992). Judaism: Practice & Belief 63BCE-66CE, p.420.]  [57:  E. P. Saunders (1992). Judaism: Practice & Belief 63BCE-66CE, p.421.]  [58:  E. P. Saunders (1992). Judaism: Practice & Belief 63BCE-66CE, pp.420-21.]  [59:  G. Lloyd Jones (1997), The Bones of Joseph, pp.99-122.]  [60:  E. P. Saunders (1992). Judaism: Practice & Belief 63BCE-66CE, p.431.]  [61:  E. P. Saunders (1992). Judaism: Practice & Belief 63BCE-66CE, p.238.]  [62:  E. P. Saunders (1992). Judaism: Practice & Belief 63BCE-66CE, p.238-239.]  [63:  G. Lloyd Jones (1997), The Bones of Joseph, pp.99-122.] 

Gwnaeth y Phariseaid felly diogelu a thrawsyrru Iddewiaeth trwy’r hyblygrwydd rhoddant iddo yn ddehongliad ysgrythurau yn wyneb newidiadau amgylchiadau hanesyddol. Roedd gan eu teyrngarwch i addysg arloesedd yn hanes Iddewiaeth ar y cyfan, ac o ganlyniad i’r Phariseaid, a’i bwyslais ar y synagog ac ysgolion crefyddol y gwnaeth Iddewiaeth parhau i ffynnu wedi dinistriad y deml a’r Diaspora.[footnoteRef:64] Roedd y Phariseaid felly yn fudiad oedd yn pregethu crefydd o gariad, gan ddyfynnu’r llenyddiaeth rabinaidd fel tystiolaeth. Mae’n hysbys bod bwyslais hwy ar Dorah deublyg, yn ogystal â’r synagog wedi galluogi i’r grefydd parhau wedi dinistriad y deml, ond nid i ni i benderfynu os mai hynny yw’r ‘gorau’ o fewn Iddewiaeth ydyw. I ni, dadansoddi beth wnaethant sydd rhaid i ni wneud, nid penderfynu os mai dyna yw ‘gorau’ i’r grefydd, wrth drafod dyfyniad y traethawd. Rhaid cydnabod bod eu dylanwad yn eithriadol wrth ystyried yr etifeddiaeth maent wedi gadael tu ôl iddynt; Mishnah, Torah deublyg, synagog, a chrefydd sydd yn gynhwysol i bawb nid dim ond offeiriaid. I gloi felly, “Judaism survived the catastrophe of AD 70 because of the faith of its adherents, a faith that was nurtured by pious families in their own homes – thanks to the oral Law of the Pharisees”.[footnoteRef:65] [64:  The Editors of Encyclopaedia Britannica. (2017). Pharisee: A Jewish History. Available: https://www.britannica.com/topic/Pharisee. Last accessed 6/12/17.]  [65:  G. Lloyd Jones (1997), The Bones of Joseph, p.116.] 

